కెమెరా
వాడుకకి అనువుగా చేతిలో ఇమిడే చిత్రపటాలను రూపొందించేందుకు వీలుపడే కెమెరాని మొట్టమొదట 1685లో జోహాన్ జాహ్న్ రూపొందించాడు. నిల్వ ఉంచే దారి లేకపోవటంతో అప్పట్లో ఏర్పడిన ప్రతిబింబాన్ని చిత్రపటంగా మరల గీసేవారు. అయితే సూర్యరశ్మి సోకినచో రంగులు వెలిసిపోవటం లేదా రంగులు ముదరటం అప్పటికే మానవాళికి తెలుసు. కెమెరా అబ్స్క్యూరాలో కాంతి తాత్కాలితంగా గీసే ఈ చిత్రలేఖనాలతో ప్రేరణ చెందిన చాలామంది ప్రయోగకర్తలు వీటిని శాశ్వతంగా ముద్రించటానికి కావలసిన పదార్థాలని కనుగొనే ప్రయత్నంలో పడ్డారు.
చలన చిత్ర గ్రాహకుడు
వీడియో కెమెరా ద్వారా చిత్రాలను చిత్రించే వ్యక్తిని వీడియోగ్రాఫర్ అంటారు. ఇతనిని చలన చిత్ర గ్రాహకుడు అని కూడా అంటారు. ఇతను కదులుతున్నట్లుగా చిత్రాలను తీయడంతో పాటు ధ్వనిని కూడా నిక్షిప్తం చేస్తాడు. టెలివిజన్, కంప్యూటర్, సెల్ ఫోన్ మరియు సినిమాలలో ఇలా అనేక రకాల సాధనాలలో మనం చూసే చలన చిత్రాలను వీడియోగ్రాఫర్ తన వీడియో కెమెరా ద్వారా చిత్రీకరించినవే. చలన చిత్ర గ్రాహకుడు డబ్బు సంపాదించడం కోసం దీనిని తన వృతిగా స్వీకరిస్తాడు.